PMIndiaData/PMIndiaSum huggingface dataset:
પ્રધાનમંત્રીને પ્રાપ્ત થયેલી ભેટસોગાદોને પ્રાપ્ત થયેલી ચીજવસ્તુઓની ઇ-હરાજી સંપન્ન

પ્રધાનમંત્રીને પ્રાપ્ત થયેલી ભેટસોગાદોનું પ્રદર્શન કમ ઇ-હરાજી આજે 24 ઓક્ટોબરનાં રોજ પૂર્ણ થઈ હતી. આ હરાજીને જબરદસ્ત પ્રતિસાદ મળ્યો હતો અને હજારો બિડ મળી હતી. આ ઇ-હરાજીમાંથી પ્રાપ્ત થનારી બધી જ રકમ નમામિ ગંગે અભિયાનનાં ભંડોળમાં દાનમાં આપવામાં આવશે. કેન્દ્રીય સાંસ્કૃતિક મંત્રાલયે 14 સપ્ટેમ્બરથી પ્રધાનમંત્રીને પ્રાપ્ત થયેલી કુલ 2772 ભેટસોગાદોનું વેચાણ કરવા ઇ-હરાજીનું આયોજન કર્યું હતું. નવી દિલ્હીમાં નેશનલ ગેલેરી ઑફ મોડર્ન આર્ટમાં આ ચીજવસ્તુઓ રાખવામાં આવી હતી. આ ભેટસોગાદોમાં વિવિધ પ્રકારની ચીજવસ્તુઓ અને સ્મૃતિચિહ્નો સામેલ હતા, જેમાં પેઇન્ટિંગ્સ, શાલ, જેકેટ અને સંગીતનાં પરંપરાગત વાદ્યો પણ સામેલ હતા. શરૂઆતમાં ઇ-હરાજી 3 ઓક્ટોબર સુધી જ હતી. જોકે લોકોનાં જબરદસ્ત પ્રતિસાદને ધ્યાનમાં રાખીને અને વધુ લોકોને સહભાગી થવાની વિનંતીને ધ્યાનમાં રાખીને હરાજીની પ્રક્રિયા વધુ ત્રણ અઠવાડિયા લંબાવવાનો નિર્ણય લેવાયો હતો. અત્યાર સુધી હરાજીમાં સામેલ આ તમામ ચીજવસ્તુઓનું વેચાણ થઈ ગયું છે. સેલિબ્રિટીઓ, રાજકારણીઓ અને કાર્યકર્તાઓએ હરાજીમાં રસ દાખવ્યો છે, જેમાં બોલીવૂડનાં સ્ટાર અનિલ કપૂર, અર્જુન કપૂર અને ગાયક કૈલાશ ખેર જેવા લોકો સામેલ છે. પ્રદર્શનમાં મૂકવામાં આવેલી ચીજવસ્તુઓની બેઝ પ્રાઇસ રૂ. 500 હતી, જે ભગવાન ગણેશની નાની પ્રતિમા અને કમળ આકારનાં લાકડાનાં સુશોભિત બોક્સ જેવી ચીજવસ્તુઓ માટે હતા. સૌથી ઊંચી બેઝ પ્રાઇસ રૂ. 2.5 લાખ હતી, જે મહાત્મા ગાંધી સાથે તિરંગાની પૃષ્ઠભૂમિમાં પ્રધાનમંત્રીનાં એક્રેલિકનાં પેઇન્ટિંગ માટે નિશ્ચિત હતી, તેના માટે રૂ. 25 લાખની ફાઇનલ બિડ મળી છે. પોતાની માતાનાં આશીર્વાદ લેતાં પ્રધાનમંત્રીનાં ફ્રેમ ફોટોગ્રાફની બેઝ પ્રાઇસ રૂ. 1000 હતી, તેની ફાઇનલ બિડ રૂ. 20 લાખની મળી હતી. હરાજીમાં લોકપ્રિય થયેલી અન્ય ચીજવસ્તુઓમાં મણિપુરી લોકકળાની ચીજવસ્તુઓ (ઓરિજિનલ બેઝ પ્રાઇઝ રૂ. 50,000, વેચાણ માટે પ્રાપ્ત થયેલી બિડ રૂ. 10 લાખ), વાછરડાને પેટ ભરાવતી ગાયની મેટલિકની પ્રતિમા (બેઝ પ્રાઇઝ રૂ. 4,000, વેચાણ માટે પ્રાપ્ત થયેલી બિડ રૂ. 10 લાખ) અને સ્વામી વિવેકાનંદની 14 સેમીની ધાતુની પ્રતિમા (બેઝ પ્રાઇસ રૂ. 4,000, જેની ફાઇનલ પ્રાઇસ રૂ. 6 લાખ મળી છે) સામેલ હતી.
પ્રધાનમંત્રી 28 ડિસેમ્બરે કાનપુરની મુલાકાત લેશે અને કાનપુર મેટ્રો રેલ પ્રોજેક્ટનું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી 28 ડિસેમ્બર 2021ના રોજ કાનપુરની મુલાકાત લેશે અને બપોરે લગભગ 1:30 વાગ્યે કાનપુર મેટ્રો રેલ પ્રોજેક્ટના પૂર્ણ થયેલા સેક્શનનું ઉદ્ઘાટન કરશે. કાર્યક્રમ દરમિયાન, પ્રધાનમંત્રી બિના-પનકી મલ્ટિપ્રોડક્ટ પાઇપલાઇન પ્રોજેક્ટનું પણ ઉદ્ઘાટન કરશે. આ પહેલા પ્રધાનમંત્રી લગભગ 11 વાગ્યે " …
બ્રિક્સ બિઝનેસ કાઉન્સિલ મીટિંગમાં પ્રધાનમંત્રી શ્રી નરેન્દ્ર મોદીનું વક્તવ્ય

મહામહિમ રાષ્ટ્રપતિ ઝી જિનપિંગ, મહામહિમ રાષ્ટ્રપતિ જેકોબ ઝુમા, મહામહિમ રાષ્ટ્રપતિ માઇકલ ટેમે, મહામહિમ રાષ્ટ્રપતિ વ્લાદીમીર પુતિન, બ્રિક્સ બિઝનેસ કાઉન્સિલના પ્રતિષ્ઠિત સભ્યો. બ્રિક્સ બિઝનેસ કાઉન્સિલ સાથે આ બેઠકમાં તમને આવકારતા મને અતિ આનંદ થાય છે. કાઉન્સિલ આપણા દેશો વચ્ચે સંપૂર્ણ આર્થિક વિવિધતા અને વ્યાવસાયિક સંબંધોના ઊંડાણનું પ્રતિબિંબ છે. હું જવાબદાર અને સંયુક્ત સમાધાનો મારફતે સર્વસમાવેશક અર્થતંત્રોનું નિર્માણ કરવાના બ્રિક્સના એજન્ડાને પૂર્ણ કરવા માટે પ્રદાન બદલ તેમનો આભાર માનું છું. બ્રિક્સ દેશોના રાષ્ટ્રપતિઓ અને મિત્રો, બ્રિક્સની રચનાના પાયામાં આપણી વચ્ચે આર્થિક અને વાણિજ્યિક સંબંધને પ્રોત્સાહન આપવાની ભાવના છે. એટલે આપણે ડર્બનમાં બ્રિક્સ બિઝનેસ કાઉન્સિલની સ્થાપના કર્યાના ત્રણ વર્ષ પછી તેને મજબૂત રીતે આકાર લેતા જોવી પ્રોત્સાહનકારક છે. આપણા વ્યાવસાયિક સમુદાયો બ્રિક્સ વચ્ચે ગાઢ અને ઝડપી વાણિજ્યિક સહકારના મજબૂત હિમાયતી છે. તેમની ભાગીદારીઓએ આપણા સમાજમાં સંપત્તિ અને મૂલ્યનું સર્જન કર્યું છે. આ સહયોગને પરિણામે ટેકનોલોજીકલ નવીનતાઓ અને ક્ષમતા સંવર્ધન થયું છે, જેના મારફતે આપણા અર્થતંત્રોમાં ઉત્પાદકતામાં વધારો થયો છે અને રોજગારીનું સર્જન થયું છે. મેં એ દૂરદ્રષ્ટિની પ્રશંસા કરી હતી. હું તેની સાથે સંમત છું. બ્રિક્સ દેશના વડાઓ, ભારતમાં અમે છેલ્લા બે વર્ષમાં શાસનમાં એકરૂપતા અને સરળતા લાવવા નોંધપાત્ર સુધારા કર્યા છે, ખાસ કરીને ભારતમાં વેપારવાણિજ્ય કરવાની સરળતા ઊભી કરી છે. તેના પરિણામો સ્પષ્ટ રીતે જોવા મળે છે. અમે લગભગ તમામ સૂચઆંકોમાં અમારું સ્થાન સુધાર્યું છે, જે આ પ્રકારની કામગીરીની અસરકારકતા સૂચવે છે. અમે અત્યારે ભારતને દુનિયામાં સૌથી ઉદાર અર્થતંત્રો પૈકીનું અર્થતંત્ર બનાવી દીધું છે. અમારી વૃદ્ધિ મજબૂત છે અને અમે આ દર જાળવી રાખવા પગલાં લઈ રહ્યા છીએ. મને એ જણાવતા ખુશી થાય છે કે બ્રિક્સ બિઝનેસ કાઉન્સિલ પણ વેપારવાણિજ્ય સરળ કરવાની, વેપાર આડેના અવરોધો દૂર કરવાની, કૌશલ્ય સંવર્ધનને પ્રોત્સાહન આપવાની, ઉત્પાદન પુરવઠા સાંકળને સ્થાપિત કરવા અને માળખાગત વિકાસ માટે અમારા જેવી જ પ્રાથમિકતા ધરાવે છે. કાઉન્સિલનું કામ બ્રિક્સ દેશો વચ્ચે વેપાર અને વાણિજ્યના વિસ્તરણ માટે ઘણી આશા ધરાવે છે. મારા સાથી મહાનુભાવો, હવે ન્યૂ ડેવલપમેન્ટ બેંક (એનડીબી) સંપૂર્ણપણે કાર્યરત થઈ છે. તેની સફળતા આપણા સામાન્ય પ્રયાસોનું નક્કર પરિણામ છે. અમે એનડીબી અને તેના મેનેજમેન્ટને પ્રથમ તબક્કાના પ્રોજેક્ટ્સને શરૂ કરવા બદલ અભિનંદન આપીએ છીએ. એનડીબીએ સ્વચ્છ અને પર્યાવરણને અનુકૂળ ઊર્જા તથા સ્થાયી માળખાને તેની પ્રાથમિકતા બનાવી છે. અમે તેને આવકારીએ છીએ. આપણે સંભવિત આર્થિક પ્રોજેક્ટ્સને ઓળખવા અને અમલ કરવા એનડીબી સાથે કામ કરવા બ્રિક્સ બિઝનેસ કાઉન્સિલને પ્રોત્સાહન આપીશું. ભારતે તમારા તમામ દેશોની સક્રિય સહભાગીતા સાથે બે દિવસ અગાઉ નવી દિલ્હીમાં પ્રથમ બ્રિક્સ ટ્રેડ ફેરનું આયોજન કર્યું હતું. આ પ્રકારની પ્રવૃત્તિઓને વ્યવસાય માટે સારી એવી જાગૃતિ લાવવા અને વ્યાવસાયિક આદાનપ્રદાન માટે પ્રોત્સાહન આપવું જોઈએ. મારા સાથી મહાનુભાવો, અંતે હું કહીશ કે આપણે સરકારો તરીકે આપણા લક્ષ્યાંકો પાર પાડવા ખભેખભો મિલાવીને કામ કરવા બ્રિક્સ બિઝનેસ કાઉન્સિલ પર વિશ્વાસ રાખીશું. આપણા સમાન્ય લક્ષ્યાંકો છેઃ • પારસ્પરિક વેપારવાણિજ્યને મજબૂત કરવો; • વ્યાવસાયિક તકો વધારવી; • રોકાણ માટે જોડાણ સ્થાપિત કરવું; • નવીનતાને પ્રોત્સાહન આપવું; અને • બ્રિક્સ દેશો વચ્ચે વેપારવાણિજ્ય આડેના અવરોધ દૂર કરવા. હવે થોડા સમયમાં આપણે બ્રિક્સ બિઝનેસ કાઉન્સિલ અને એનડીબીના નેતૃત્વની વાત સાંભળીશું. ધન્યવાદ. તમારો ખૂબ ખૂબ આભાર.
બલિયા ખાતે ‘પ્રધાનમંત્રી ઉજ્જ્વલા યોજના’ના શુભારંભ પ્રસંગે પ્રધાનમંત્રીએ કરેલા સંબોધનનો મૂળ પાઠ

વિશાળ સંખ્યામાં પધારેલા મારા પ્રેમાળ ભાઇઓ તથા બહેનો, ભૃગુ બાબાની આ ધરતી પર રઉવા, સભનના પ્રણામ. ઇ ધરતી ત સાક્ષાત ભૃગુજી કી ભૂમિ રહલ. બ્રહ્માજી ભી યહી જમીન પર ઉતર રહલ. રામજી યહી સે વિશ્વામિત્ર મુની કે સાથ ગઈલ. ત સુંદર ધરતી પર સભી કે હાથ જોડ કે ફિર સે પ્રણામ. ભાઇઓ અને બહેનો હું પહેલા પણ બલિયા આવ્યો છું. આ બલિયાની ધરતી ક્રાંતિકારી ધરતી છે. દેશને આઝાદી અપાવવા માટે આ ધરતીના મંગલ પાંડે તથા અહીંથી લઇને ચિંતુ પાંડે સુધી એક એવો સિલસિલો દરેક પેઢીમાં, દરેક સમય દેશ માટે જીવવા મરવાવાળા લોકો આ બલિયાની ધરતીએ આપ્યા છે. એવી ધરતીને હું નમન કરું છું. આ ધરતી છે જ્યાં ભારતના પ્રધાનમંત્રી શ્રીમાન ચંદ્રશેખરજીનું પણ નામ જોડાયેલુ છે. આ ધરતી છે, જેનો સીધો સંબંધ બાબૂ જયપ્રકાશ નારાયણની સાથે જોડાયેલો છે. અને આ જ તો ધરતી છે. ઉત્તર પ્રદેશ રામ મનોહર લોહિયા અને દીનદયાલ ઉપાધ્યાય વગર અધૂરું લાગે છે. એવા એકથી એક દિગ્ગજ, જે ધરતીએ આપ્યા છે. તે ધરતીને હું નમન કરું છું. તમારા પ્રેમ માટે સત, સત નમન. તમે મને જેટલો પ્રેમ આપો છો, મારી પર તમારું દેવું ચડતું જાય છે, ચડતું જ જાય છે પરંતુ મારા પ્રેમાળ ભાઇઓ અને બહેનો હું આ દેવાને આ પ્રેમવાળા દેવાને વ્યાજ સહિત ચૂકાવવાનો સંકલ્પ લઇને કામ કરી રહ્યો છું અને વ્યાજ સહિત હું તે ચૂકાવીશ, વિકાસ કરીને જઇશ. મારા ભાઇઓ તથા બહેનો , વિકાસ કરીને જઇશ. આજે પહેલી મે છે, એક મે, સમગ્ર વિશ્વ આજે શ્રમિક દિવસના રૂપમાં મનાવે છે. મજૂર દિવસના રૂપમાં મનાવામાં આવે છે. અને આજે દેશના આ ‘મજૂર નંબર એક’ દેશના તમામ શ્રમિકોએ તેમના પુરુષાર્થને, તેમના પરિશ્રમને, રાષ્ટ્રને આગળ વધારવાના તેમના અવિરત યોગદાનને કોટિ કોટિ અભિનંદન કરે છે. આ મહાન પરંપરાને પ્રણામ કરે છે. ભાઇઓ અને બહેનો દુનિયામાં એક નારો ચાલે છે. જે નારામાં રાજકારણની ગંધ આવે તે સ્વભાવિક છે. અને તે નારો ચાલી રહ્યો હતો. દુનિયાના મજૂર એક હતો, દુનિયાનો મજૂર એક થઇ જાઓ, અને વર્ગ સંઘર્ષ માટે મજૂરોને એક કરવાનું આહ્વાન થતા રહેતા હતા, ભાઇઓ અને બહેનો જે લોકો આ વિચારને લઇને ચાલતા હતા, આજે દુનિયાના રાજકિય નક્શા પર ધીરે ધીરે કરીને તે પોતાનું સ્થાન ગુમાવતા જઈ રહ્યા છે. 21મી સદીમાં દુનિયાના મજૂર એક થઇ જાઓ એટલી વાતથી ચાલવાનું નથી. 21મી સદીની આવશક્યતાઓ અળગ અલગ છે, 21મી સદીની સ્થિતિઓ અલગ છે અને એટલા જ માટે 21મી સદીનો મંત્ર એક જ હોઇ શકે છે. ‘વિશ્વના મજૂરો વિશ્વના શ્રમિકો આવો આપણે દુનિયાને એક કરીએ. દુનિયાને જોડીએ’ તે નારો 21મી સદીનો હોવો જોઇએ. તે એક સમય હતો. ‘
બાંગ્લાદેશના પીએમના સુરક્ષા સલાહકાર, મેજર જનરલ (નિવૃત્ત) તારિક અહેમદ સિદ્દીક દ્વારા પ્રધાનમંત્રી શ્રી સાથે મુલાકાત

બાંગ્લાદેશના પીએમના સુરક્ષા સલાહકાર મેજર જનરલ (નિવૃત્ત) તારિક અહેમદ સિદ્દીકીએ આજે પ્રધાનમંત્રી મોદી સાથે મુલાકાત કરી. પ્રધાનમંત્રીએ માર્ચ, 2021માં બાંગ્લાદેશની તેમની મુલાકાતને પ્રેમપૂર્વક યાદ કરી અને વડા પ્રધાન શેખ હસીનાને તેમની શુભેચ્છાઓ પાઠવી. શ્રીમાન સિદ્દીકીએ ભારત-બાંગ્લાદેશ મિત્રતાને મજબૂત કરવા અને કોવિડ-19 રોગચાળા સહિતની કટોકટીના સમયમાં બાંગ્લાદેશની સાથે મજબૂતીથી ઊભા રહેવા બદલ પ્રધાનમંત્રીનો આભાર માન્યો હતો. પ્રધાનમંત્રીએ બાંગ્લાદેશના સર્વાંગી વિકાસને સુનિશ્ચિત કરવામાં વડા પ્રધાન શેખ હસીનાના નેતૃત્વની પ્રશંસા કરી હતી અને ભારત-બાંગ્લાદેશ સંબંધોને વધુ મજબૂત કરવા તેમની સાથે કામ કરવાની પ્રતિબદ્ધતા વ્યક્ત કરી હતી.
પ્રધાનમંત્રીશ્રીએ વિશ્વ સંસ્કૃત દિવસ પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ વિશ્વ સંસ્કૃત દિવસ પર લોકોને શુભેચ્છા પાઠવી છે. તેમણે સંસ્કૃતને લોકપ્રિય બનાવવા માટે કામ કરનારાઓના પ્રયાસોને બિરદાવ્યા. તેમણે મન કી બાતમાંથી બે કિસ્સાઓ શેર કર્યા જ્યાં તેમણે સંસ્કૃતના મહત્વ અને સૌંદર્ય વિશે વિગતવાર વર્ણન કર્યું. તેમણે યુવાનોમાં સંસ્કૃતની વધતી જતી લોકપ્રિયતા પર પણ પ્રકાશ પાડ્યો હતો. પ્રધાનમંત્રીશ્રીએ ટ્વીટ કર્યું: “विश्वसंस्कृतदिनस्य शुभाशया:। भारते विश्वे च संस्कृतप्रचाराय कार्यं कुर्वतां सर्वेषाम् अभिनन्दनं करोमि। पूर्वतने एकस्मिन् #
પ્રધાનમંત્રીએ કાદર ખાનના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ કાદર ખાનના નિધન પર શોક વ્યક્ત કર્યો હતો. પ્રધાનમંત્રીએ કહ્યું, “કાદર ખાનજી તેમની અદભુત અભિનય ક્ષમતા સાથે સ્ક્રીન પર છવાયેલા રહ્યા, તેમની હાસ્યવૃતિ અનન્ય હતી. તેઓ ઉત્તમ પટકથા લેખક પણ હતા તેમજ ઘણી યાદગાર ફિલ્મો સાથે સંકળાયેલા હતા. તેમના નિધનથી દુઃખ થયું. એમના પરિવાર અને પ્રશંસકો પ્રત્યે મારી સંવેદના વ્યક્ત કરું છું.
પીએમએ હર ઘર તિરંગા અભિયાન માટે લોકોના ઉત્સાહની પ્રશંસા કરી

ધાનમંત્રી શ્રી નરેન્દ્ર મોદીએ આજે હર ઘર તિરંગા અભિયાનમાં લોકોની ઉત્સાહપૂર્વક ભાગીદારીની નોંધ લીધી. તેમણે કહ્યું કે આ ભાવના દેશની એકતા અને અખંડિતતાનું પ્રતિક છે. તેમણે એક વીડિયો પણ શેર કર્યો જેમાં તેમણે રક્ષાબંધન પર યુવાનો સાથે વાતચીત કરી અને તેમને ત્રિરંગો આપ્યો. પ્રધાનમંત્રીશ્રીએ ટ્વીટ કર્યું: “हर घर तिरंगा अभियान को लेकर देशवासियों में जिस प्रकार का जोश और उत्साह देखने को मिल रहा है, वह राष्ट्र की एकता और अखंडता की अटूट भावना का प्रतीक है। यह भावना अमृतकाल में भारतवर्ष को एक नई ऊंचाई पर ले जाने वाली है। #
પ્રધાનમંત્રીએ ગુજરાતના સાળંગપુર જઈને પ.પૂ. પ્રમુખ સ્વામી મહારાજને શ્રદ્ધાંજલી આપી

પ્રધાનમંત્રી શ્રી નરેન્દ્ર મોદીએ ગુજરાતના સાળંગપુર જઈને પ.પૂ. પ્રમુખ સ્વામી મહારાજને શ્રદ્ધાંજલી આપી હતી. પ્રધાનમંત્રી મોદીએ કહ્યું કે, “પરમ પૂજ્ય પ્રમુખ સ્વામી મહારાજ માત્ર સંત જ નહોતા, પણ લોક સંગ્રાહક હતા. હું પરમ પૂજ્ય પ્રમુખ સ્વામી મહારાજને મારા શ્રદ્ધાસુમન અર્પણ કરું છું. મને ખાતરી છે કે તેઓ આપણને માર્ગદર્શન અને સામર્થ્ય આપતાં રહેશે.”
મંત્રીમંડળે ક્ષમતા નિર્માણ માટે મસૂરીની લાલબહાદુર શાસ્ત્રી એકેડમી ઓફ એડમિનિસ્ટ્રેશન (એલબીએસએનએએ) અને નામિબિયાની નોમિબિયા ઇન્સ્ટિટ્યૂટ ઓફ પબ્લિક એડમિનિસ્ટ્રેશન એન્ડ મેનેજમેન્ટ (એનઆઇપીએએમ) વચ્ચે થયેલા એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી મંત્રીમંડળની બેઠકમાં મસૂરીની લાલબહાદુર શાસ્ત્રી નેશનલ એકેડમી ઓફ એડમિનિસ્ટ્રેશન (એલબીએસએનએએ) અને નામિબિયાની નામિબિયા ઇન્સ્ટિટ્યૂટ ઓફ પબ્લિક એડમિનિસ્ટ્રેશન એન્ડ મેનેજમેન્ટ (એનઆઇપીએએમ) વચ્ચે બંને સંસ્થાઓના લાભ માટે નામિબિયાના સરકારી અધિકારીઓના ક્ષમતા નિર્માણ અને અન્ય તાલીમ કામગીરીના ક્ષેત્રમાં થયેલો સમજૂતીકરાર (એમઓયુ)ને મંજૂરી આપવામાં આવી હતી. આ એમઓયુ એકેડમીને એનઆઇપીએએમને દેશમાં ઉચ્ચ સનદી સેવાઓ માટે તાલીમ સંસ્થાના સંચાલનમાં પોતાની કેટલીક કુશળતા વહેંચવા માટે મદદરૂપ થશે. તે બંને પક્ષોને જાહેર વહીવટ અને ક્ષમતા નિર્માણના ક્ષેત્રમાં સહકાર પ્રવૃત્તિઓમાં સાંકળવા મદદરૂપ પણ થશે.
પ્રધાનમંત્રી હૈદરાબાદમાં ડીજીએસપી/આઇજીએસપી કોન્ફરન્સનમાં હાજર રહ્યા

પ્રધાનમંત્રી શ્રી નરેન્દ્ર મોદીએ આજે હૈદરાબાદમાં સરદાર પટેલ નેશનલ પોલીસ એકેડમી ડીજીએસપી/આઇજીએસીપી કોન્ફરન્સમાં સંબોધન કર્યું હતું.. આ પ્રસંગે તેમણે વર્ષ 2008ની 26મી નવેમ્બરના દિવસને યાદ કર્યો હતો. 26/11 તરીકે પ્રસિદ્ધ આ દિવસે મુંબઈ પર આતંકવાદી હુમલો થયો હતો અને પોલીસે બહાદુરીપૂર્વક આતંકવાદીઓનો સામનો કર્યો હતો. તેમણે શહીદ થયેલા 33,000 પોલીસ કર્મચારીઓને પણ યાદ કર્યા હતા. પ્રધાનમંત્રીએ જણાવ્યું હતું કે, આ વાર્ષિક કોન્ફરન્સ સાથે હવે તેના પૂર્ણાહૂતિ સમારંભની રીત બદલાઈ છે. તેમણે કહ્યું હતું કે, તે અનુભવોની વહેંચણી માટે પ્લેટફોર્મ બની ગઈ છે, જે નીતિ આયોજન માટે સારી માહિતી તરફ દોરી જાય છે. પ્રધાનમંત્રીએ નક્કર પરિણામો મળી શકે તેવી કામગીરી પર ભાર મૂક્યો હતો, જેને અંતિમ ઓપ અપાયો હતો. પ્રધાનમંત્રીએ તાલીમ પર જણાવ્યું હતું કે, સોફ્ટ સ્કિલ વિકસાવવી હવે જરૂરી છે અને તાલીમનો ભાગ બનવો જોઈએ. માનવીય માનસિકતા અને વર્તણૂંક માનસિકતા જેવા પાસા તાલીમનો ભાગ બનવા જોઈએ તેવું તેમણે ઉમેર્યું હતું. પ્રધાનમંત્રીએ કહ્યું હતું કે નેતૃત્વની કુશળતાઓ મહત્વપૂર્ણ છે અને પોલીસ અધિકારીઓમાં આ કુશળતા વિકસાવવાની જવાબદારી વરિષ્ઠ અધિકારીઓની છે. કાયદો અને વ્યવસ્થાપના વિષય પર પ્રધાનમંત્રીએ ફૂટ પેટ્રોલિંગ અને કોન્સ્ટેબ્યુલરી ઇન્ટેલિજન્સ પર ભાર મૂક્યો હતો. શ્રી નરેન્દ્ર મોદીએ તાલીમના સંયુક્ત પ્રયાસ મારફતે પોલીસ ફોર્સમાં ગુણવત્તાયુક્ત પરિવર્તન લાવવા અપીલ હતી. પ્રધાનમંત્રીએ જણાવ્યું હતું કે, પોલીસ ફોર્સને સતત વિકસાવવા ટેકનોલોજી અને માનવીય હસ્તક્ષેપ બંને મહત્ત્વપૂર્ણ છે. પ્રધાનમંત્રીએ મોબાઇલ એપ ઇન્ડિયન પોલીસ એટ યોર કોલ નામની મોબાઇલ એપ લોન્ચ કરી હતી. તેમણે ઇન્ટેલિજન્સ બ્યૂરોના અધિકારીઓને વિશિષ્ટ સેવા બદલ રાષ્ટ્રપતિના પોલીસ મેડલ્સ અર્પણ કર્યા હતા. દિવસની શરૂઆતમાં પ્રધાનમંત્રીએ રાષ્ટ્રીય પોલીસ અકાદમી ખાતે શહીદ સ્તંભ પર પુષ્પાંજલિ અર્પણ કરી હતી. તેમણે સરદાર વલ્લભભાઈ પટેલની પ્રતિભાને પણ ફૂલોની માળા અર્પણ કરી હતી અને છોડ રોપ્યો હતો.
પ્રધાનમંત્રી શ્રી નરેન્દ્ર મોદી અને રવાન્ડાના રાષ્ટ્રપતિ મહામહિમ પૌલ કાગમે વચ્ચે ટેલીફોન પર ચર્ચા થઇ

પ્રધાનમંત્રી શ્રી નરેન્દ્ર મોદી અને રવાન્ડાના રાષ્ટ્રપતિ મહામહિમ પૌલ કાગમે વચ્ચે આજે ટેલીફોન પર ચર્ચા થઇ હતી. વર્ષ 2018માં પ્રધાનમંત્રીએ રવાન્ડાની મુલાકાત લીધા પછી બંને દેશોના દ્વિપક્ષીય જોડાણમાં થઇ રહેલી પ્રગતિ અંગે પ્રધાનમંત્રીએ સંતોષની લાગણી વ્યક્ત કરી હતી. 2018માં પ્રધાનમંત્રી શ્રી મોદીએ રવાન્ડાની મુલાકાત લીધી ત્યારે તેમને 200 ભારતીય ગાયો ભેટમાં આપી હતી તેને યાદ કરતા રવાન્ડાના રાષ્ટ્રપતિએ જણાવ્યું હતું કે, તેનાથી રવાન્ડાના બાળકો માટે દુધની ઉપલબ્ધતા વધારવામાં મદદ મળી છે અને તેનાથી ખેડૂતોની આવકમાં પણ વૃદ્ધિ થઇ છે. બંને નેતાઓએ કોવિડ-19 મહામારીના કારણે પોત પોતાના દેશોમાં આરોગ્ય સંભાળ તંત્ર અને અર્થતંત્ર સામે ઉભા થયેલા પડકારો અંગે ચર્ચા કરી હતી. તેમણે આ બીમારીથી દેશના નાગરિકોને સુરક્ષિત રાખવા માટે અને તેનું વ્યવસ્થાપન કરવા માટે પોતાના દેશમાં લીધેલા પગલાંઓ અંગે એકબીજાને માહિતી આપી હતી. બંને નેતાઓ એ વાતે સંમત થયા હતા કે, વર્તમાન કટોકટીના આ સમયમાં એકબીજાના દેશોના નાગરિકોને સ્વદેશ પરત મોકલવામાં બંને દેશો શક્ય હોય તે તમામ પ્રકારે સહકાર આપશે. પ્રધાનમંત્રીએ રવાન્ડાના રાષ્ટ્રપતિને ખાતરી આપી હતી કે, કોરોના વાયરસને નાથવા માટે રવાન્ડાના પ્રયાસોમાં ભારત અડગપણે સહકાર આપવાનું ચાલુ રાખશે જેમાં તબીબી સહાય પહોંચાડવાનું પણ સામેલ છે. રાષ્ટ્રપતિ કાગમેના નેતૃત્વમાં કટોકટી વ્યવસ્થાપનની કામગીરી માટે અને મહામારીના આ પડકારજનક તબક્કામાં રવાન્ડાના લોકોને તેનો સામનો કરવા માટે સંકલ્પબદ્ધ રાખવા બદલ પ્રધાનમંત્રીએ પ્રશંસા કરી હતી. પ્રધાનમંત્રીએ વર્તમાન કટોકટી દરમિયાન રવાન્ડાના લોકોના સારા આરોગ્ય અને સુખાકારી માટે શુભેચ્છાઓ વ્યક્ત કરી હતી.
પ્રધાનમંત્રીએ નેતાજી સુભાષચંદ્ર બોઝને તેમની જયંતી પર શ્રદ્ધાંજલિ અર્પણ કરી.

પ્રધાનમંત્રી શ્રી નરેન્દ્ર મોદીએ નેતાજી સુભાષચંદ્ર બોઝને તેમની જયંતી પર શ્રદ્ધાંજલી અર્પણ કરી હતી. પ્રધાનમંત્રીએ કહ્યું કે, “હું નેતાજી સુભાષચંદ્ર બોઝને તેમની જયંતી પર નમન કરું છું. જેમણે ભારત સ્વતંત્ર બને અને એક સન્માનપૂર્ણ જીવન જીવે તે માટે પોતાની જાતને પ્રતિબદ્ધ કરી હતી. અમે તેમના આદર્શોને પરિપૂર્ણ કરવા અને એક મજબૂત ભારત બનાવવા માટે પ્રતિબદ્ધ છીએ.”
પોષક તત્વ આધારિત સબસિડી (એન.બી.એસ.) યોજના અંતર્ગત સબસિડી માટે યોગ્ય એસ.એસ.પી. ઉત્પાદન એકમો માટે લઘુતમ ક્ષમતાના ઉપયોગના ધોરણો દૂર કરવાને મંજૂરી

વડાપ્રધાન શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે પોષક તત્વ આધારિત સબસિડી (એન.બી.એસ.) યોજના અંતર્ગત સબસિડી માટે પાત્ર સિંગલ સુપર ફાસ્ટેસ્ટ (એસ.એસ.પી.) ઉત્પાદન એકમો માટે લઘુતમ ક્ષમતાના ઉપયોગના ધોરણોને તાત્કાલિક ધોરણે દૂર કરવાના પ્રસ્તાવને મંજૂરી આપી દીધી છે. આ મંજૂરી સરકાર દ્વારા તાજેતરમાં કરવામાં આવનારા નીતિગત સુધારાના ક્રમમાં છે, જેમાં નવી યૂરિયા નીતિ 2015 અને યૂરિયા ઉત્પાદન માટે ગેસ પુલિંગનો સમાવેશ થાય છે. ઊર્જા ક્ષમતા વધારવા તેમજ ગેસની કિંમતો નક્કી કરવાના તંત્રને તર્કસંગત બનાવવા પર ભાર મુકાતા આ વર્ષની અત્યાર સુધીની અવધિમાં અત્યાર સુધીનું સૌથી વધુ ઉત્પાદન થયું છે. એવી આશા છે કે, ગયા વર્ષની તુલનામાં આ વર્ષે 17 લાખ એમ.ટી. વધારાનું યૂરિયા ઉત્પાદન થશે. આ ઉપરાંત ઉત્પાદકતા વધારવા તેમજ બિન કૃષિ ઉપયોગને રોકવા માટે સો ટકા યૂરિયાને હવે લીમડા મિશ્રિત કરી નાંખવામાં આવ્યું છે. આ ઉપરાંત વધારાના સિટી કંપોસ્ટના સંવર્ધન પર નીતિ એક મહત્વની પહેલ છે, જેનો ઉદ્દેશ નગરોને સ્વચ્છ બનાવવા અને નગરના કચરાને જમીનની ફળદ્રુપતા વધારવા માટે કંપોસ્ટના રૂપમાં ઉપયોગ કરવાનો છે. આ નીતિ અંતર્ગત પહેલીવાર રૂ. 1500 પ્રતિ એમ.ટી. બજાર વિકાસ સહાય, પ્રોડક્ટના ઉત્પાદન અને વપરાશ વધારવા માટે આપવામાં આવશે. એસએસપી એક ફોસ્ફેટિક બહુ-પોષક ખાતર છે, જેમાં 16 ટકા ફોસ્ફેટ, 11 ટકા સલ્ફર, 16 ટકા કેલ્શિયમ તેમજ કેટલાક અન્ય જરૂરી સૂક્ષ્મ પોષક તત્વો સામેલ છે. પોતાની સરળ ઉત્પાદન ટેકનીકના કારણે આ ઉપલબ્ધ ખાતરોમાં સૌથી સસ્તું રાસાયણિક ખાતર છે. તે તલ, દાણ, બાગયત, શાકભાજી વગેરે જેવા પાકો માટે અનુકૂળ છે. 01-10-2009થી એસ.એસ.પી. એકમો માટે સબસિડી યોગ્ય બનવા માટે પોતાની સ્વીકૃત ઉત્પાદન ક્ષમતાના લઘુતમ 50 ટકાનો ઉપયોગ કરવો અથવા પ્રતિવર્ષ 40 હજાર એમ.ટી.નું ઉત્પાદન કરવું, આ બેમાંથી જે ઓછું હોય તે ફરજિયાત બનાવવામાં આવ્યું હતું. શરૂઆતમાં કેટલીક ક્ષમતા વધારવામાં આવી હતી, પણ છેલ્લા ચાર વર્ષ દરમિયાન દેશમાં એસ.એસ.પી.ના ઉત્પાદન અને ઉપયોગની સ્થિતિ કમનસીબે સ્થિર રહી છે. લઘુતમ ક્ષમતા ઉપયોગના ધોરણો હટાવવાની આ નવી નીતિ એસએસપી એકમોને પણ અન્ય ખાતરો સમાન બનાવી દેશે અને તે કૃષિ હેતુ માટે ઉત્પાદિત અને વેચાણ ઉપરાંત સબસિડી મેળવવા યોગ્ય બની જશે.
લેહની હોસ્પિટલમાં ઇજાગ્રસ્ત જવાનો સાથે પ્રધાનમંત્રીના વાર્તાલાપનો મૂળપાઠ

સાથીઓ, હું આજે આપ સૌને વંદન કરવા માટે અહીં આવ્યો છુ. તમે ખૂબ જ બહાદુરીપૂર્વક લડાઇ લડ્યા હોવાથી, મેં થોડા દિવસ પહેલાં પણ કહ્યું હતું કે, જે વીર જવાનો આપણને છોડીને ચાલ્યા ગયા છે તેઓ પણ આમ જ નથી ગયા. તમે સૌએ મળીને જડબાતોડ જવાબ પણ આપ્યો છે. કદાચ તમે ઇજાગ્રસ્ત છો, હોસ્પિટલમાં છો, તેથી કદાચ તમને અંદાજો નહીં હોય. પરંતુ 130 કરોડ દેશવાસીઓ આપ સૌના પ્રત્યે ખૂબ જ ગૌરવ અનુભવી રહ્યા છે. તમારું આ સાહસ, શૌર્ય સમગ્ર નવી પેઢી માટે પ્રેરણારૂપ છે અને આથી જ તમારું આ પરાક્રમ, તમારું આ શૌર્ય અને તમે જે કર્યું છે તે આપણી યુવા પેઢીને, આપણા દેશવાસીઓને આવનારા લાંબા સમય સુધી પ્રેરણા આપશે. અને આજે દુનિયાની જે સ્થિતિ છે, ત્યાં જ્યારે એવો સંદેશો જાય કે ભારતના વીર જવાનોએ આ પરાક્રમ કરી બતાવે છે, એવી એવી શક્તિઓની સામે કરી બતાવે છે, ત્યારે તો દુનિયા પણ જાણવા માટે ઘણી ઉત્સુક થઇ જાય છે કે આ નવજવાનો કોણ છે. તેમને કેવી તાલીમ મળી હશે, તેમનો ત્યાગ કેટલો ઊંચો છે. તેમની પ્રતિબદ્ધતા કેટલી ઉત્તમ છે. આજે આખી દુનિયા તમારા પરાક્રમનું વિશ્લેષણ કરી રહી છે. હું આજે માત્રને માત્ર આપને વંદન કરવા આવ્યો છુ. તમને સ્પર્શીને, તમને જોઇને એક ઉર્જા લઇને જઉં છુ, એક પ્રેરણા લઇને જઉં છુ. અને આપણું ભારત આત્મનિર્ભર બને, દુનિયાની કોઇપણ તાકાતની સામે ક્યારેય નથી ઝુક્યા અને ક્યારેય ઝુકીશું પણ નહીં. આ વાત હું તમારા જેવા વીર પરાક્રમી સાથીઓના કારણે બોલી શકુ છુ. હું આપને વંદન કરુ છુ, આપને જન્મ આપનારી વીર માતાઓને પણ વંદન કરુ છુ. શત્ શત્ નમન કરુ છુ એ માતાઓને જેમણે આપના જેવા વીર યોદ્ધાઓને જન્મ આપ્યો છે, ઉછેર્યા છે, પાલન-પોષણ કર્યું છે અને દેશ માટે સોંપી દીધા છે. એ માતાઓનું જેટલું ગૌરવ કરીએ, તેમની સમક્ષ જેટલું માથુ ઝુંકાવીએ એટલું ઓછું પડે. ફરી એકવાર સાથીઓ, આપ સૌ ખૂબ જલદીથી સાજા થઇ જાવ, તંદુરસ્ત થઇ જાવ અને ફરી સંયમ, ફરી સહયોગ એ જ વિચાર સાથે આવો આપણે સૌ સાથે મળીને આગળ વધીએ. આભાર મિત્રો.
પ્રધાનમંત્રીએ વારાણસીમાં રૂ. 3350 કરોડનાં મૂલ્યની વિવિધ વિકાસલક્ષી પરિયોજનાઓનું લોકાર્પણ કર્યું

પ્રધાનમંત્રી શ્રી નરેન્દ્ર મોદીએ આજે વારાણસીની મુલાકાત લીધી હતી અને ત્યાં રૂ. 3350 કરોડની વિવિધ વિકાસલક્ષી પરિયોજનાઓનું લોકાર્પણ કર્યું હતું. આ પરિયોજના સ્વાસ્થ્ય, સ્વચ્છતા, સ્માર્ટ સિટી, કનેક્ટિવિટી, ઊર્જા, આવાસ તથા અન્ય ક્ષેત્રો સાથે સંબંધિત છે. આ પ્રસંગે ઉત્તરપ્રદેશનાં રાજ્યપાલ શ્રી રામ નાઈક, રાજ્યનાં મુખ્યમંત્રી યોગી આદિત્યનાથ તથા અન્ય મહાનુભાવો ઉપસ્થિત રહ્યાં હતાં. પ્રધાનમંત્રીએ મુલાકાતની શરૂઆતમાં વારાણસીનાં સ્વ. શ્રી રમેશ યાદવને શ્રદ્ધાંજલિ અર્પણ કરી હતી, જેઓ તાજેતરમાં જમ્મુ-કાશ્મીરમાં પુલવામામાં થયેલા આતંકવાદી હુમલામાં શહીદ થયાં હતાં. વારાણસીની બહાર ઔરે ગામમાં જનસભાને સંબોધતા પ્રધાનમંત્રીએ જણાવ્યું હતું કે, એમની સરકાર વિકાસની આગેકૂચ જાળવી રાખવા બે મોરચે કામ કરી રહી છે. સરકાર એક તરફ હાઇવે, રેલવે વગેરે જેવી માળખાગત સુવિધાઓનાં નિર્માણ માટે કાર્યરત છે, તો બીજી તરફ વિકાસનાં લાભ લોકો સુધી પહોંચે એ સુનિશ્ચિત કરી રહી છે. તેમણે ઉમેર્યું હતું કે, આ પૈકીની કેટલીક જાહેરાતો બજેટમાં કરવામાં આવી હતી. આજે લોકાર્પણ થયેલા વિવિધ પ્રોજેક્ટ વિશે પ્રધાનમંત્રીએ જણાવ્યું હતું કે, આ વારાણસીને નવા ભારતનું મહત્ત્વપૂર્ણ કેન્દ્ર બનાવવાનો પ્રયાસ છે. આ સંદર્ભમાં તેમણે આજે વારાણસીમાં ડીએલડબલ્યુમાં લોકોમોટિવ ટ્રેનને લીલી ઝંડી આપ્યાનો ઉલ્લેખ કર્યો હતો અને જણાવ્યું હતું કે, મેક ઇન ઇન્ડિયા અંતર્ગત આ પહેલથી ભારતીય રેલવેની ક્ષમતા અને ઝડપમાં વધારો કરવામાં મદદ મળશે. તેમણે એમ પણ જણાવ્યું હતું કે, છેલ્લાં સાડા ચાર વર્ષમાં રેલવેની કાયાપલટ કરવા માટે વિવિધ પગલાં લેવામાં આવ્યાં છે અને ભારતની પ્રથમ સેમિ હાઈ-સ્પીડ ટ્રેન વંદે ભારત એક્સપ્રેસ દિલ્હીથી વારાણસીનાં રુટ પર દોડતી થઈ છે, જે રેલવેમાં પરિવર્તન કરવાનું આ પ્રકારનું પ્રથમ પગલું છે, આ વિવિધ પ્રોજેક્ટ પરિવહનને સરળ બનાવવાની સાથે વારાણસી, પૂર્વાંચલ અને નજીકનાં વિસ્તારોમાં નવા ઉદ્યોગો સ્થાપિત કરવા તરફ દોરી જશે. પ્રધાનમંત્રીએ વિવિધ યોજનાઓનાં લાભાર્થીઓને પ્રમાણપત્રો વહેંચ્યા હતાં. તેમણે આઇઆઇટી બીએચયુનાં 100 વર્ષ પૂર્ણ થવાની યાદગીરી સ્વરૂપે ટપાલ ટિકિટ પણ બહાર પાડી હતી. પ્રધાનમંત્રીએ જણાવ્યું હતું કે, બીએચયુ કેન્સર સેન્ટર અને લહરતારામાં ભાભા કેન્સર હોસ્પિટલ બિહાર, ઝારખંડ, છત્તીસગઢ તથા અન્ય નજીકનાં રાજ્યોનાં દર્દીઓને આધુનિક સારવાર પ્રદાન કરશે. આયુષ્માન ભારત યોજના વિશે પ્રધાનમંત્રીએ જણાવ્યું હતું કે, ઉત્તરપ્રદેશમાં આશરે 38,000 લોકોએ આ યોજનાનો લાભ લીધો છે તેમજ ઉત્તરપ્રદેશમાં આશરે 1 કરોડ 20 લાખ લોકોને આ યોજનાનો લાભ મળશે. તેમણે પ્રધાનમંત્રી કિસાન સમ્માન નિધિ યોજના વિશે પણ વાત કરી હતી અને જણાવ્યું હતું કે, આ યોજનાથી ઉત્તરપ્રદેશનાં આશરે 2.25 કરોડ ગરીબ ખેડૂતોને લાભ મળશે. પ્રધાનમંત્રીએ રાષ્ટ્રીય કામધેનુ આયોગનો ઉલ્લેખ પણ કર્યો હતો, જે ગાય અને તેમનાં વાછરડાંઓનાં વિકાસ અને સુરક્ષા માટે સ્થાપિત કરવામાં આવેલું પંચ છે. તેમણે જણાવ્યું હતું કે, વારાણસીમાં જે વિવિધ પરિયોજનાઓનો શિલાન્યાસ થયો હતો એ સમયસર પૂર્ણ થઈ રહી છે. પછી તેમણે દિવ્યાંગજનોને સહાયક ઉપકરણોનું વિતરણ કર્યું હતું. પ્રધાનમંત્રીએ છત્રપતિ શિવાજી મહારાજ જયંતિની શુભેચ્છા પણ પાઠવી હતી.
પ્રધાનમંત્રી સાથે કર્ણાટકના સર્વદળીય પ્રતિનિધિમંડળે મુલાકાત કરી

પ્રધાનમંત્રી શ્રી નરેન્દ્ર મોદી સાથે કર્ણાટકના મુખ્યમંત્રી શ્રી સિદ્દરમૈયાના નેતૃત્વમાં એક સર્વદળીય પ્રતિનિધિમંડળે 24 ઓગષ્ટ, 2015ના રોજ મુલાકાત કરી. પ્રતિનિધિમંડળે કર્ણાટક, ગોવા અને મહારાષ્ટ્ર સાથે જોડાયેલા મહાદાયી નદી જળ મુદ્દા પર ટ્રિબ્યુનલથી બહાર સમાધાન માટે પ્રધાનમંત્રીના હસ્તક્ષેપની માંગ કરી. આ કેસ વર્તમાનમાં ટ્રિબ્યુનલ સમક્ષ છે. પ્રધાનમંત્રીએ સલાહ આપી કે ટ્રિબ્યુનલની બહાર આ કેસના સમાધાનના પ્રયાસ પહેલા ત્રણ રાજ્યોના વિભિન્ન રાજનીતિક દળોની વચ્ચે વિચાર-વિમર્શના માધ્યમથી એક સામાન્ય સહમતિની આવશ્યકતા થશે. પ્રતિનિધિમંડળે કર્ણાટક રાજ્યમાં ખાસ કરીને રાજ્યના ઉત્તરી ક્ષેત્રોમાં ભયંકર દુકાળનો મુદ્દો પણ ઉઠાવ્યો. પ્રધાનમંત્રીએ કહ્યું કે આ સંદર્ભમાં અતિ ઝડપથી સ્થિતિની સમીક્ષા માટે એક કેન્દ્રીય દળ રાજ્યમાં મોકલવામાં આવશે. પ્રતિનિધિમંડળે ચાના દરમાં થઈ રહેલા ઘટાડાના કારણે શેરડીની ખેતી કરતા ખેડૂતો દ્વારા સામનો કરાઈ રહેલી સમસ્યાઓને પણ પ્રધાનમંત્રી સમક્ષ રજૂ કરી. પ્રધાનમંત્રીએ કહ્યું કે આ સમસ્યાઓનો સામનો શેરડીની ખેતી કરતા આખા દેશના ખેડૂતો કરી રહ્યા છે અને કેન્દ્ર સરકાર તેના સમાધાન માટે અનેક પગલા ભરી રહી છે. પ્રતિનિધિમંડળે રાજ્યમાં મલબૈરી ઉત્પાદકોના હિતોના સંરક્ષણ માટે રેશમના આયાત દરોમાં 30 ટકા સુધી વધારાની અપીલ કરી. પ્રધાનમંત્રીએ કહ્યું કે આ અપીલની સમીક્ષા કરવામાં આવશે. બેઠકમાં કેન્દ્રીય મંત્રી શ્રી વેંકૈયા નાયડૂ, શ્રી અનંતકુમાર અને શ્રી સદાનંદ ગૌડા તથા લોકસભામાં વિપક્ષના નેતા શ્રી મલ્લિકાર્જૂન ખડગે પણ હાજર હતા.
પ્રધાનમંત્રીએ બર્મિંગહામમાં કોમનવેલ્થ ગેમ્સ 2022માં ગોલ્ડ મેડલ જીતવા બદલ વેઈટલિફ્ટર જેરેમી લાલરિનુંગાને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ બર્મિંગહામમાં કોમનવેલ્થ ગેમ્સ 2022માં ગોલ્ડ મેડલ જીતવા બદલ વેઈટલિફ્ટર જેરેમી લાલરિનુંગાને અભિનંદન પાઠવ્યા છે. એક ટ્વીટમાં, પ્રધાનમંત્રીએ કહ્યું; “આપણી યુવા શક્તિ ઈતિહાસ રચી રહી છે! @raltejeremyને અભિનંદન, જેમણે તેમની પ્રથમ જ
પ્રધાનમંત્રીએ બાબુ જગજીવન રામને તેમની જન્મજયંતી પર શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ બાબુ જગજીવન રામજીને તેમની જન્મજયંતી પર શ્રદ્ધાંજલિ આપી છે. એક ટ્વીટમાં પ્રધાનમંત્રીએ કહ્યું; "બાબુ જગજીવન રામજીને તેમની જન્મજયંતી પર શ્રદ્ધાંજલિ. આપણું રાષ્ટ્ર તેમના નોંધપાત્ર યોગદાનને હંમેશા યાદ રાખશે, પછી ભલે તે સ્વતંત્રતા ચળવળ દરમિયાન હોય કે આઝાદી પછી. તેમની વહીવટી કુશળતા અને ગરીબો માટેની ચિંતા માટે તેઓ વ્યાપકપણે પ્રશંસનીય હતા."